techiaith/cofnodycynulliad_en-cy huggingface dataset:
English: Thank you very much. You'll recall that the health Minister made a statement on the new treatment fund just a few weeks ago here in the Assembly, but certainly if you wanted to write to him with the details of your specific case, I know that he would be interested to explore the issues that you've raised in greater detail. The question regarding rugby, on why, I think that's probably a question for the WRU, but I know that Welsh Government officials and the Minister - the Deputy Minister, I should say - will be having regular discussions with the WRU on a whole manner of aspects relating to the sport in Wales. And as soon as the Minister has some kind of update in terms of the Welsh Government's role in terms of the future of the sport in Wales, I know that he will bring it forward, but certainly today I think the response really is very much about ensuring that the future of the sport is sustainable across Wales, and we would be keen to work with the WRU to ensure that's the case.
Welsh: Diolch yn fawr iawn. Byddwch yn cofio bod y Gweinidog iechyd wedi gwneud datganiad ynghylch cronfa'r driniaeth newydd dim ond ychydig o wythnosau yn ôl yma yn y Cynulliad, ond yn sicr pe byddech yn dymuno ysgrifennu ato gyda manylion eich achos penodol, gwn y byddai ganddo ddiddordeb mewn edrych yn fanylach ar y materion a godwyd gennych. Y cwestiwn ynghylch rygbi, o ran pam, rwy'n credu mai cwestiwn i Undeb Rygbi Cymru yw hwnnw, mae'n debyg, ond gwn y bydd swyddogion Llywodraeth Cymru a'r Gweinidog - y Dirprwy Weinidog ddylwn i ei ddweud - yn cynnal trafodaethau rheolaidd gydag Undeb Rygbi Cymru ynghylch pob math o agweddau sy'n ymwneud â'r gêm yng Nghymru. A chyn gynted ag y bydd rhyw fath o ddiweddariad gan y Gweinidog o ran swyddogaeth Llywodraeth Cymru yn nyfodol y chwarae yng Nghymru, gwn y bydd ef yn ei gyflwyno, ond yn sicr, am heddiw, rwy'n credu i raddau helaeth mai sicrhau bod dyfodol y chwarae yn gynaliadwy ledled Cymru yw'r ateb, a byddem yn awyddus i weithio gydag Undeb Rygbi Cymru i sicrhau bod hynny'n digwydd.
English: Thank you very much for raising those issues. I can confirm that the Minister will be going out to consultation on 'Brexit and our seas' later this month, which will explore the future of our fisheries in Wales, and I know that there will be an opportunity in due course then to discuss the marine environment more widely with the Minister. I think that I recall that we tend to have an annual statement on marine and fisheries in the Assembly, and I think that we've been doing that over recent years. With regard to co-operation and co-operative enterprises, of course, the Deputy Minister will have heard your call for a statement there. And, with regard to through-ticketing and Transport for Wales, the particular journeys you've described do demonstrate very clearly the issue there, and I will ask the Minister to write to you in the first instance to describe Transport for Wales's plans in this particular area.
Welsh: Diolch yn fawr iawn ichi am godi'r materion hynny. Gallaf gadarnhau y bydd y Gweinidog yn mynd i ymgynghoriad ynghylch 'Brexit a'n moroedd' yn ddiweddarach y mis hwn, a fydd yn archwilio dyfodol ein pysgodfeydd yng Nghymru, a gwn y bydd cyfle maes o law i drafod yr amgylchfyd morol yn ehangach gyda'r Gweinidog. Rwy'n credu fy mod yn cofio ein bod yn tueddu i gael datganiad blynyddol ar faterion morol a'r pysgodfeydd yn y Cynulliad, a chredaf ein bod wedi gwneud hynny dros y blynyddoedd diwethaf. O ran cydweithredu a mentrau cydweithredol, wrth gwrs, bydd y Dirprwy Weinidog wedi clywed eich cais am ddatganiad. Ac, o ran tocynnau trwodd a Thrafnidiaeth Cymru, mae'r teithiau penodol yr ydych chi wedi eu disgrifio yn dangos yn glir iawn bod problem yn bodoli, a byddaf yn gofyn i'r Gweinidog ysgrifennu atoch yn y lle cyntaf i ddisgrifio cynlluniau Trafnidiaeth Cymru yn y maes penodol hwn.
English: The next item, which is item 4, has been postponed.
Welsh: Mae'r eitem nesaf, sef eitem 4, wedi'i ohirio.
English: Which brings us to item 5, a statement by the Deputy Minister and Chief Whip on International Women's Day. Jane Hutt.
Welsh: Sy'n dod â ni at eitem 5, sef datganiad gan y Dirprwy Weinidog a'r Prif Chwip ar Ddiwrnod Rhyngwladol y Menywod. Jane Hutt.
English: Diolch yn fawr, Llywydd. I'm pleased to make this statement celebrating International Women's Day, marking the twentieth anniversary of this Assembly, established under the Government of Wales Act 1998, which also placed duties to have 'due regard to equality of opportunity' in our statute book. Equality is enshrined in the DNA of the Welsh Government through the legislation that underpins our existence. Equality and human rights are central to the work of the National Assembly for Wales and the Welsh Government and our vision for Wales. We believe in fair treatment of every person, especially those who are most marginalised by socioeconomic factors, prejudice and discrimination. We work towards a more equal Wales and to ensure fairer access to services and support opportunities for all.
Welsh: Diolch yn fawr, Llywydd. Rwy'n falch o wneud y datganiad hwn yn dathlu Diwrnod Rhyngwladol y Menywod, a nodi ugeinfed pen-blwydd y Cynulliad hwn, a sefydlwyd o dan Ddeddf Llywodraeth Cymru 1998, sydd hefyd yn gosod dyletswyddau i roi 'sylw dyledus i gyfle cyfartal' yn ein llyfr statud. Mae cydraddoldeb wedi'i ymgorffori yng ngwead Llywodraeth Cymru drwy'r ddeddfwriaeth sy'n sail i'n bodolaeth. Mae cydraddoldeb a hawliau dynol yn ganolog i waith Cynulliad Cenedlaethol Cymru a Llywodraeth Cymru ac i'n gweledigaeth ar gyfer Cymru. Credwn mewn trin pob unigolyn yn deg, yn enwedig y rhai hynny sydd fwyaf ar y cyrion oherwydd ffactorau economaidd-gymdeithasol, rhagfarn a gwahaniaethu. Rydym yn gweithio tuag at Gymru fwy cyfartal a sicrhau mynediad tecach i wasanaethau a chyfleoedd cefnogi i bawb.
English: Thank you. I ask every speaker today to take account of the fact that we have three quarters of an hour for this statement. There are a number of speakers, and I start with Dawn Bowden.
Welsh: Diolch yn fawr. Allaf i jest ofyn i bob siaradwr heddiw ystyried y ffaith bod gyda ni dri chwarter awr ar gyfer y mater hwn? Mae yna nifer o bobl sydd eisiau siarad, ac rwy'n dechrau gyda Dawn Bowden.
English: I will respond to some of the positive points that you've made about the importance of International Women's Day. I think it is important that you raise issues about gender stereotypes. In 2018, Welsh Government launched the This is Me campaign, which challenges gender stereotypes in a positive way and encourages conversations about gender and gender inequality, particularly recognising that this can be a cause and consequence of violence against women, domestic abuse and sexual violence. We have got to improve women's representation in political and public life and support them in those roles. It's important that we're looking, in the local government and elections (Wales) Bill, at ways in which we can require political party group leaders to promote high standards of conduct among their group members, and local authority standards committees to monitor ways in which women particularly are being treated. I support the Electoral Reform Society's 'New Voices' report, and that has recommendations around social media and developing across all parties a joint code of conduct on intimidatory behaviour. I think you have made an important point about education and the role of education and I think it's the new curriculum that will help address this, particularly in relation to relationship and sexuality education across all six areas of learning and experience.
Welsh: Byddaf yn ymateb i rai o'r pwyntiau cadarnhaol yr ydych chi wedi'u gwneud am bwysigrwydd Diwrnod Rhyngwladol y Menywod. Credaf ei fod yn bwysig eich bod yn codi materion ynghylch stereoteipiau rhywiol. Yn 2018, lansiodd Llywodraeth Cymru yr ymgyrch Dyma Fi sy'n herio stereoteipio ar sail rhyw mewn modd cadarnhaol ac sy'n annog sgyrsiau am rywedd ac anghydraddoldeb rhwng y rhywiau, gan gydnabod yn arbennig, y gall hyn fod yn achos ac yn ganlyniad o drais yn erbyn menywod, cam-drin domestig a thrais rhywiol. Mae'n rhaid i ni wella cynrychiolaeth menywod mewn bywyd gwleidyddol a chyhoeddus a'u cefnogi yn y swyddogaethau hynny. Mae'n bwysig ein bod yn edrych, yn y Bil llywodraeth Leol ac etholiadau (Cymru), ar ffyrdd y gallwn fynnu bod arweinwyr grŵp y pleidiau gwleidyddol yn hyrwyddo safonau uchel o ymddygiad ymhlith aelodau eu grŵp, a phwyllgorau safonau'r awdurdodau lleol i fonitro'r ffyrdd y mae menywod yn enwedig yn cael eu trin. Rwyf yn cefnogi adroddiad 'Lleisiau Newydd' y Gymdeithas Diwygio Etholiadol, ac mae gan hwnnw argymhellion ynghylch y cyfryngau cymdeithasol a datblygu cod ymddygiad ar y cyd ar draws pob plaid ar gyfer ymddygiad bygythiol. Rwy'n credu eich bod wedi gwneud pwynt pwysig am addysg a swyddogaeth addysg, a chredaf mai'r cwricwlwm newydd a fydd yn helpu i fynd i'r afael â hyn, yn enwedig o ran addysg cydberthynas a rhywioldeb ar draws y chwe maes dysgu a phrofiad.
English: Diolch, Deputy Deputy Llywydd. I'll keep this very short, but I'm very pleased to hear throughout this statement today references made to the violence against women Bill, the well-being of future generations Act, and also the statement and announcement today by the health Minister with regard to period poverty and free sanitary products. I know that Jenny Rathbone worked closely with dad before his sad death on this issue to see what he could do in the portfolio. Deputy Minister, would you agree with me that we need to continue promoting and acting on these pieces of key legislation to truly deliver the equal Wales we all want to see? Also, would you agree with me that this is not just a women's issue, this is everyone's business, and it's pleasing to see men in the Chamber today too? Deputy Llywydd, I'd like to place on record my admiration for the new First Minister of Wales ensuring that the Welsh Government now has more women than men in the Cabinet, addressing the gender imbalance from issues raised in previous Governments within the Senedd. Finally, I'd like to pay a personal tribute to my mum, actually. She has supported me all my life through all the decisions I have made, and she continues to be there for me and many others, even through the worst hurt of her life after losing dad. Finally, Members of the Chamber, Deputy Llywydd, the future is exciting, but let's make a pledge in this Chamber today to build a better, gender-balanced and kinder one. Thank you.
Welsh: Diolch, Dirprwy Ddirprwy Lywydd. Byddaf yn cadw hyn yn fyr iawn, ond rwyf yn falch iawn o glywed drwy gydol y datganiad hwn heddiw gyfeiriadau at y Bil trais yn erbyn menywod a'r Ddeddf llesiant cenedlaethau'r dyfodol, a hefyd y datganiad a'r cyhoeddiad heddiw gan y Gweinidog Iechyd ynglŷn â thlodi misglwyf a chynhyrchion misglwyf am ddim. Gwn fod Jenny Rathbone wedi gweithio'n agos gyda fy nhad ar y mater hwn cyn ei farwolaeth drist i weld beth y gallai ei wneud yn y portffolio. Dirprwy Weinidog, a ydych chi'n cytuno â mi fod angen i ni barhau i hyrwyddo a gweithredu ar y darnau hyn o ddeddfwriaeth allweddol er mwyn i ni gyflawni'r Gymru gyfartal yr ydym ni i gyd eisiau ei gweld mewn gwirionedd? Hefyd, a ydych chi'n cytuno â mi nad mater i fenywod yn unig yw hwn, mae hyn yn fusnes i bawb, ac mae'n braf gweld dynion yn y Siambr heddiw hefyd? Dirprwy Lywydd, hoffwn fynegi ar y cofnod fy edmygedd o Brif Weinidog newydd Cymru yn sicrhau bod gan Lywodraeth Cymru fwy o fenywod na dynion yn y Cabinet erbyn hyn, gan fynd i'r afael ag anghydbwysedd rhwng y rhywiau a ddaeth o faterion a godwyd mewn Llywodraethau blaenorol o fewn y Senedd. Yn olaf, hoffwn dalu teyrnged bersonol i fy mam, a dweud y gwir. Mae hi wedi fy nghefnogi ar hyd fy mywyd drwy pob penderfyniad yr wyf wedi'i wneud, ac mae'n parhau i fod ar gael i mi ac i lawer o rai eraill, hyd yn oed drwy boen gwaethaf ei bywyd ar ôl colli dad. Yn olaf, Aelodau'r Siambr, Dirprwy Lywydd, mae'r dyfodol yn gyffrous, ond gadewch i ni wneud adduned yn y Siambr hon heddiw i adeiladu un gwell, cyfartal o ran y rhywiau a mwy caredig. Diolch.
English: I think there's very little I need to say in response to Jack Sargeant's very powerful statement. As Jack Sargeant has said, this is everyone's business, and I have to pay tribute to Jack, and how proud your dad would be of you here, and how you have stood up for women, equalities and social justice, but particularly for a kinder politics. That is what we seek to achieve, and I know the First Minister will recognise that this is a very significant contribution that you've made, Jack, on behalf of this Assembly in terms of International Women's Day and what it should mean to us all.
Welsh: Nid wyf yn credu bod angen i mi ddweud rhyw lawer mewn ymateb i ddatganiad grymus iawn Jack Sargeant. Fel y dywedodd Jack Sargeant, mae hyn yn fater i bawb, ac mae'n rhaid i mi dalu teyrnged i Jack, a mor falch y byddai eich tad ohonoch chi yn y fan yma, a sut yr ydych chi wedi sefyll dros fenywod, cydraddoldeb a chyfiawnder cymdeithasol, ond yn arbennig dros wleidyddiaeth fwy caredig. Dyna'r hyn yr ydym ni'n ceisio ei gyflawni, a gwn y bydd y Prif Weinidog yn cydnabod bod hwn yn gyfraniad sylweddol iawn yr ydych wedi'i wneud, Jack, ar ran y Cynulliad hwn o ran Diwrnod Rhyngwladol y Menywod a'r hyn y dylai ei olygu i bob un ohonom.
English: Thank you, Deputy Minister, and apologies to those I was unable to call this afternoon.
Welsh: Diolch yn fawr, Dirprwy Weinidog. Ymddiheuriadau i'r rhai doeddwn i ddim yn gallu galw heddiw.
English: The next item, item 6, has been postponed.
Welsh: Mae'r eitem nesaf, eitem 6, wedi'i ohirio.
English: We turn, therefore, to the legislative consent motion on the Animal Welfare (Service Animals) Bill. And I call on the Minister for Environment, Energy and Rural Affairs to move the motion - Lesley Griffiths.
Welsh: Felly, rydym ni'n troi nawr at gynnig cydsyniad deddfwriaethol ar y Bil Lles Anifeiliaid (Anifeiliaid Gwasanaeth), a galwaf ar Weinidog yr Amgylchedd, Ynni a Materion Gwledig i wneud y cynnig - Lesley Griffiths.
English: Thank you, Llywydd. We considered the Welsh Government's legislative consent motion in respect of the Bill at our meeting on 4 February and, as the Constitutional and Legislative Affairs Committee, of course, we look at the technical and constitutional aspects of the Bill per se, rather than the specific policy objectives. We've noted the Welsh Government's reasons as to why, in its view, making provision for Wales in a UK Bill is appropriate. However, we also express our disappointment that the Welsh Government did not see cause and opportunity for bringing forward its own legislation, particularly as the Minister has stated that animal welfare is a priority of the Welsh Government. In respect of the point raised by the Minister that it is only by taking provisions in the Bill that service animals in Wales will be afforded the same level of protection at the same time time as those in England, we do not believe that this reason per se is sufficient not to have pursued a Welsh legislative route. In our view, the legislative processes within the Assembly and UK Parliament could have facilitated scrutiny of respective Bills within similar time frames. Conversely, nations within the UK have already legislated at different speeds on other matters, including minimum unit pricing for alcohol, charges for single-use carrier bags, and so on. We believe, and we reaffirm our view, that legislating on a Wales-only basis would also have supported the Welsh Government's aim of developing and supporting a bilingual body of accessible Welsh law.
Welsh: Diolch Llywydd. Buom yn ystyried cynnig cydsyniad deddfwriaethol Llywodraeth Cymru ynglŷn â'r Bil yn ein cyfarfod ar 4 Chwefror, ac fel Y Pwyllgor Materion Cyfansoddiadol a Deddfwriaethol, wrth gwrs, rydym yn edrych ar agweddau technegol a chyfansoddiadol y Bil ei hun, yn hytrach na'r amcanion polisi penodol. Rydym wedi nodi rhesymau Llywodraeth Cymru dros pam, yn ei barn hi, mae darparu ar gyfer Cymru mewn Bil y DU yn briodol. Fodd bynnag, rydym hefyd yn mynegi ein siom nad oedd Llywodraeth Cymru wedi gweld yr angen na'r cyfle i gyflwyno ei deddfwriaeth ei hun, yn enwedig gan fod y Gweinidog wedi dweud bod lles anifeiliaid yn flaenoriaeth i Lywodraeth Cymru. O ran y pwynt a godwyd gan y Gweinidog mai dim ond drwy gymryd darpariaethau yn y Bil y bydd anifeiliaid sy'n gweithio yng Nghymru yn cael yr un lefel o amddiffyniad ar yr un pryd â'r rhai yn Lloegr, nid ydym o'r farn bod y rheswm hwn ynddo'i hun yn ddigon i beidio â mynd ar drywydd llwybr deddfwriaethol Cymru. Yn ein barn ni, gallai prosesau deddfwriaethol o fewn y Cynulliad a Senedd y DU fod wedi galluogi craffu ar Filiau unigol o fewn terfynau amser tebyg. Ar y llaw arall, mae gwledydd o fewn y DU eisoes wedi deddfu ar wahanol amserau ar faterion eraill, gan gynnwys isafswm pris yr uned ar gyfer alcohol, taliadau am fagiau siopa untro, ac ati. Rydym ni o'r farn, ac rydym yn ailddatgan ein safbwynt, y byddai deddfu ar sail Cymru yn unig hefyd wedi cefnogi nod Llywodraeth Cymru o ddatblygu a chefnogi corff dwyieithog o gyfraith hygyrch i Gymru.
English: The Minister to respond to the debate.
Welsh: Y Gweinidog i ymateb i'r ddadl.
English: Diolch, Llywydd, and thank you to Mike Hedges, Mick Antoniw and Llyr Huws Gruffydd for their contributions. I do understand Members' disappointment and concerns, and I had hoped that I had explained why we were doing it this way. We do have to consider proportionality and prudence in our decision making when we bring forward legislation. As I say, there's no Welsh Government Bill before this Assembly or planned to be introduced in this Assembly year where we could hinge on this. I didn't want to have a different timescale to England either. So, I thought this the most appropriate way. But I do want Members to understand that I do understand their concerns on this. I think it's really important that we offer greater protection for service animals in Wales whilst maintaining relevant protections for innocent bystanders, and I hope that, and what I said in my opening remarks, does reassure Mike Hedges that the Bill does not encroach on human rights, as the common law defence of self-defence remains, and an animal must also be acting reasonably and under the control of a relevant officer as absolutely described in the Bill. So, what this Bill does is - . By taking the provisions forward in the UK Bill, it means that service animals in Wales will be afforded the same level of protection, at the same time, as those in England, and I do think this legislation really represents a strong step forward for Wales - a clear indicator that animal cruelty will not be tolerated, and I do ask Members for their support.
Welsh: Diolch, Llywydd, a diolch i Mike Hedges, Mick Antoniw a Llŷr Huws Gruffydd am eu cyfraniadau. Rwy'n deall pryderon a siom yr Aelodau, ac roeddwn i wedi gobeithio fy mod wedi esbonio pam yr oeddem yn ei wneud yn y modd hwn. Mae'n rhaid i ni ystyried cymesuredd a doethineb wrth i ni wneud penderfyniadau wrth gyflwyno deddfwriaeth. Fel yr wyf yn ei ddweud, nid oes unrhyw Fil Llywodraeth Cymru gerbron y Cynulliad hwn nac y bwriedir ei gyflwyno ym mlwyddyn bresennol y Cynulliad y gallwn ni ei ddefnyddio. Nid oeddwn eisiau amserlen a oedd yn wahanol i Loegr ychwaith. Felly, roeddwn i'n credu mai hon oedd y ffordd fwyaf priodol. Ond rwyf eisiau i Aelodau ddeall fy mod i'n deall eu pryderon ynghylch hyn. Credaf ei fod yn wirioneddol bwysig ein bod yn gallu cynnig amddiffyniad gwell i anifeiliaid sy'n gweithio yng Nghymru gan hefyd amddiffyn pobl ddiniwed sydd gerllaw, a gobeithiaf, y bydd yr hyn a ddywedais yn fy sylwadau agoriadol, yw rhoi sicrwydd i Mike Hedges nad yw'r Bil yn tresmasu ar hawliau dynol, oherwydd bod hunanamddiffyniad yn parhau i fod yn amddiffyniad cyfraith gwlad, a hefyd mae'n rhaid i anifail fod yn gweithredu'n rhesymol ac o dan reolaeth y swyddog perthnasol fel y disgrifiwyd yn bendant yn y Bil. Felly, yr hyn y mae'r Bil hwn yn ei wneud yw - . Drwy symud y darpariaethau ymlaen ym Mil y DU, mae'n golygu y bydd anifeiliaid sy'n gweithio yng Nghymru yn cael eu hamddiffyn i'r un lefel, ar yr un pryd, â'r rhai yn Lloegr, a chredaf fod y ddeddfwriaeth hon yn cynrychioli cam mawr ymlaen i Gymru - dangosydd clir nas goddefir creulondeb i anifeiliaid, a gofynnaf i'r Aelodau am eu cefnogaeth.
English: The next item is the debate on the second supplementary budget 2018-19, and I call on the Minister for finance to move the motion - Rebecca Evans.
Welsh: Yr eitem nesaf yw'r ddadl ar ail gyllideb atodol 2018-19. Dwi'n galw ar y Gweinidog cyllid i wneud y cynnig - Rebecca Evans.
English: That brings us to the motion to suspend Standing Orders in order to allow the next item of business to be debated. I call on the Minister for Finance and Trefnydd to move that motion.
Welsh: Sy'n dod â ni at y cynnig i atal y Rheolau Sefydlog dros dro er mwyn caniatáu cynnal dadl ar yr eitem nesaf o fusnes. Galwaf ar y Gweinidog Cyllid a'r Trefnydd i wneud y cynnig hwnnw.
English: The proposal is to suspend Standing Orders. Does any Member object? No. Therefore, the motion is agreed.
Welsh: Y cynnig yw i atal y Rheolau Sefydlog dros dro. A oes unrhyw Aelod yn gwrthwynebu? Nac oes. Felly, derbynnir y cynnig yna.
English: Which enables us now to move to the debate on EU withdrawal negotiations, and I call on the Counsel General and Brexit Minister to move the motion - Jeremy Miles.
Welsh: Sy'n caniatáu inni nawr symud i gynnal y ddadl ar drafodaethau ymadael â'r Undeb Ewropeaidd, a dwi'n galw ar y Cwnsler Cyffredinol a'r Gweinidog Brexit i wneud y cynnig - Jeremy Miles.
English: Llywydd, for the first time in 20 years of devolution, two Parliaments - our Parliament here and the Parliament in Scotland - will discuss and vote on the same motion simultaneously. This in itself is significant, but it's more than that. It signals just how grave the threat facing Wales, Scotland and the UK as a whole is, namely that the UK Government has led us to the possibility of a 'no deal' Brexit after almost two years of a clueless approach to negotiation. We hope that we and our colleagues in Scotland can send a clear message that we can avoid this threat and that we must do that.
Welsh: Llywydd, am y tro cyntaf mewn 20 mlynedd o ddatganoli, bydd dwy Senedd - ein Senedd ni a Senedd yr Alban - yn trafod ac yn pleidleisio ar yr un cynnig ar yr un pryd. Mae hyn yn ei hun yn arwyddocaol, ond mae hefyd yn rhywbeth mwy. Mae'n arwydd o ba mor ddifrifol yw'r bygythiad sy'n wynebu Cymru, yr Alban a'r Deyrnas Unedig yn gyfan, sef bod Llywodraeth y Deyrnas Unedig wedi ein harwain at bosibilrwydd o Brexit heb gytundeb ar ôl bron i ddwy flynedd o ymddygiad cwbl ddi-glem yn y trafodaethau. Gobeithio y gallwn ni a'n cyfeillion yn yr Alban anfon neges glir fod modd osgoi'r bygythiad hwn a bod yn rhaid gwneud hynny.
English: I have selected two amendments to the motion, and I call on Neil Hamilton to move amendment 1, tabled in the name of Gareth Bennett. Neil Hamilton.
Welsh: Rwyf wedi dethol y ddau welliant i'r cynnig, a dwi'n galw ar Neil Hamilton i gynnig gwelliant 1, a gyflwynwyd yn enw Gareth Bennett. Neil Hamilton.